जर्जो किएलिनी

जर्जो किएलिनी (; जन्म: १४ अगस्ट १९८४) एक इटालेली व्यवसायिक फुटबल खेलाडी हुन्। उनले इटाली राष्ट्रिय फुटबल टोली र सेरी ए क्लब युभेन्टसमा डिफेन्डरको  खेल्छन् र यो दुबै  टिमको कप्तान पनि हुन्। उनी एक शारीरिक रूपमा मजबूत र आक्रामक डिफेन्डर हुन्, र विश्वको सर्वश्रेष्ठ सेन्टर- ब्याक र लेफ्ट ब्याक पनि खेल्न सक्षम खेलाडी मानिन्छन्। 

जुभेन्टसबाट उनले २०१२ देखि २०२० सम्म लगातार नौ सेरी ए उपाधी जितेका छन्, साथै चार पटक लगातार कोपा इटालिया उपाधि, र चार सुपरकोप्पा इटालियना उपाधि जितेका छन्।  किएलिनीलाई सेरी ए टिम अफ द इयरमा पाँच पटक मनोनित गरिएको छ: २०१२–१३, २०१४–१५, २०१५–१६, २०१७–१८ र २०१८–१९ मा र उनी तीन पटक सेरी ए डिफेन्डर अफ द इयरबाट पनि सम्मानित भइसकेका छन्: २००८, २००९ र २०१० मा।    

उनले २००४ मा इटालीको लागि अन्तर्राष्ट्रिय पदार्पण गरेका थिए, र वर्तमानमा उनले कुल १११ खेल खेलेका छन्, जसबाट उनी इटालीको सातौं उच्च स्थानमा रहेका छन्। उनी २००४ ओलम्पिकका लागि राष्ट्रको टोलीमा छानिएका थिए, उनले कांस्य पदक जितेका थिए। उनले साथै चार युइएफए युरोपेली च्याम्पियनसिप, दुई फिफा विश्वकप र दुई फिफा कन्फेडेरेसन कप खेलेका थिए। इटाली युइएफए युरो २०१२ को फाइनलमा पुगेको थियो, २०१३ को कन्फिडेरेसन कपमा तेस्रो स्थान हासिल गरेको थियो र युइएफए युरो २०२० जितेको थियो।

सन्दर्भ सामग्रीहरू

बाह्य कडीहरू






श्रेणी:सन् १९८४ मा जन्म
श्रेणी:जीवित मानिसहरू
श्रेणी:इटालीका फुटबल खेलाडीहरू
श्रेणी:इटालीका अन्तर्राष्ट्रिय फुटबल खेलाडीहरू
श्रेणी:युभेन्टस फुटबल क्लबका खेलाडीहरू
श्रेणी:युइएफए युरो २०२० सहभागी खेलाडीहरू